pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ มุ่งแก้ไขปัญหายางพาราอย่างยั่งยืน หารือหน่วยงานที่เกี่ยวข้องถึง กำหนดแนวทางการประกันรายได้เกษตรกรชาวสวนยาง
วันศุกร์ที่ 23 สิงหาคม 2562
รัฐมนตรีเกษตรฯ มุ่งแก้ไขปัญหายางพาราอย่างยั่งยืน หารือหน่วยงานที่เกี่ยวข้องถึง กําหนดแนวทางการประกันรายได้เกษตรกรชาวสวนยาง
รัฐมนตรีเกษตรฯ มุ่งแก้ไขปัญหายางพาราอย่างยั่งยืน หารือหน่วยงานที่เกี่ยวข้องถึง กําหนดแนวทางการประกันรายได้เกษตรกรชาวสวนยางที่มีการขึ้นทะเบียนโดยมีเอกสารสิทธิ์ รายละไม่เกิน 25 ไร่ ในการประกันรายได้ราคายางแผ่นดิบคุณภาพดีที่ราคา 60 บาท/กิโลกรัม
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังหารือถึงมาตรการในการบริหารจัดการยางพารา ณ กระทรวงเกษตรและสหกรณ์ ว่า ได้หารือแนวทางการประกันรายได้เกษตรกรชาวสวนยาง ซึ่งมีเป้าหมายให้เกษตรกรชาวสวนยางได้รับการชดเชยรายได้จากการจําหน่ายยางพารา รายละไม่เกิน 25 ไร่ ในการประกันรายได้ราคายางแผ่นดิบคุณภาพดีที่ราคา 60 บาท/กิโลกรัม ส่วนยางประเภทอื่นราคาจะลดหลั่นตามสัดส่วนของราคาที่กําหนดในตลาด ซึ่งในวันนี้ได้สรุปถึงรายละเอียดในการดําเนินการเรียบร้อยแล้ว รอในส่วนของขั้นตอนการดําเนินการ ต่อจากนี้จะเชิญผู้ประกอบการ พ่อค้าคนกลาง และผู้แทนเกษตรกร มาพูดคุยรับรู้และทําความเข้าใจร่วมกัน ซึ่งข้อมูลทั้งหมดจะผ่านการพิจารณาของหน่วยงานต่าง ๆ รวมถึงการนําเสนอ ครม. เพื่อพิจารณาต่อไปด้วย
“ต้องการแก้ไขเรื่องยางพาราอย่างยั่งยืน ไม่ใช่แก้ไขปัญหาแล้วจบกันไป เพราะฉะนั้นสิ่งที่ได้ทําควบคู่กันไปกับการใช้มาตรการในการประกันรายได้นี้ จะเป็นมาตรการที่จะสร้างความยั่งยืนในด้านของการตลาด ด้านผลผลิตยางพารา เป็นต้น ที่จะสามารถตัด Supply ของจากตลาดไปได้ เพื่อดึงราคาขึ้นโดยธรรมชาติ จะทําควบคู่กันไปด้วย ในเบื้องต้น ถ้าผ่านคณะกรรมการยางแห่งประเทศไทยและผ่าน ครม. เกษตรกรจะได้เริ่มรับเงินในวันที่ 1 ตุลาคม 2562 นี้
ทั้งนี้ มาตรการดังกล่าวจะดําเนินการกับเกษตรกรที่มีการขึ้นทะเบียนโดยมีเอกสารสิทธิ์ก่อน จํานวน 1,129,336 ราย พื้นที่ 13,326,540 ไร่ และได้กําหนดระยะเวลาการดําเนินการ 6 เดือน เพราะอยากให้ทุกฝ่ายช่วยกันยกระดับราคาขึ้นมาโดยธรรมชาติ นอกจากนี้ ในส่วนของภาครัฐทั้งหมด จะมีการทํา MOU ในการทํางานร่วมกันเพื่อทําให้เกิดการนํายางพารามาใช้ในประเทศให้มากที่สุด อย่างไรก็ตาม ได้มอบหมาย กยท. หามาตรการและแนวทางการดําเนินการกับเกษตรกรที่ยังไม่มีเอกสารสิทธิ์ด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สัมภาษณ์พิเศษรัฐมนตรีว่าการกระทรวงยุติธรรม ในประเด็น “๓ ปีกับการสร้างความเชื่อมั่นด้านกระบวนการยุติธรรมของ คสช.”
วันศุกร์ที่ 9 มิถุนายน 2560
สัมภาษณ์พิเศษรัฐมนตรีว่าการกระทรวงยุติธรรม ในประเด็น “๓ ปีกับการสร้างความเชื่อมั่นด้านกระบวนการยุติธรรมของ คสช.”
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้สัมภาษณ์พิเศษในประเด็น “๓ ปีกับการสร้างความเชื่อมั่นด้านกระบวนการยุติธรรมของ คสช.”
เมื่อวันศุกร์ที่ ๙ มิถุนายน ๒๕๖๐ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้สัมภาษณ์พิเศษในประเด็น “๓ ปีกับการสร้างความเชื่อมั่นด้านกระบวนการยุติธรรมของ คสช.”
โดยนําเสนอผลการดําเนินงานของกระทรวงยุติธรรมกับการอํานวยความยุติธรรม
ให้กับประชาชนในทุกพื้นที่ โดยผ่านกลไกการดําเนินงานของหน่วยงานในสังกัดกระทรวงยุติธรรมระดับพื้นที่
อาทิ สํานักงานยุติธรรมจังหวัด ศูนย์ยุติธรรมชุมชน ฯลฯ
เพื่อให้ประชาชนสามารถเข้าถึงบริการด้านงานยุติธรรมที่มีประสิทธิภาพ
สะดวก รวดเร็ว ประหยัด และตอบสนองต่อความต้องการของประชาชนมากยิ่งขึ้น
การดําเนินงานของกระทรวงยุติธรรมที่สอดคล้องกับนโยบายไทยแลนด์ ๔.๐
เพื่อยกระดับการให้บริการประชาชนโดยการนํานวัตกรรมมาปรับใช้ในงานด้านบริการต่าง ๆ
อาทิ การจัดตั้งศูนย์แลกเปลี่ยนข้อมูลกระบวนการยุติธรรม (Data Exchange Center: DXC)
เพื่อเชื่อมโยงระบบฐานข้อมูลของหน่วยงานในกระบวนการยุติธรรม
รวมทั้งการขับเคลื่อนการดําเนินงานของศูนย์อํานวยการต่อต้านการทุจริตแห่งชาติ (ศอตช.)
ในการปราบปรามทุจริต คอรัปชัน และประเด็นที่เกี่ยวข้องกับการปฏิรูปตํารวจ
ซึ่งกําหนดออกอากาศในช่วงข่าวภาคเที่ยง และรายการ “ข่าวเจาะย่อโลก”
ทางสถานีโทรทัศน์ TPBS
รัฐบาลไทย-ข่าวทำเนียบรัฐบาล-“สนธิรัตน์” มอบวุฒิบัตรให้กับผู้สำเร็จหลักสูตร TEPCoT มั่นใจผู้ผ่านการอบรมจะเป็นกำลังสำคัญในการขับเคลื่อนเศรษฐกิจไทย
วันพฤหัสบดีที่ 17 พฤษภาคม 2561
“สนธิรัตน์” มอบวุฒิบัตรให้กับผู้สําเร็จหลักสูตร TEPCoT มั่นใจผู้ผ่านการอบรมจะเป็นกําลังสําคัญในการขับเคลื่อนเศรษฐกิจไทย
“สนธิรัตน์” เป็นประธานมอบวุฒิบัตรให้กับผู้สําเร็จหลักสูตรผู้บริหารระดับสูงด้านการค้าและการพาณิชย์ (TEPCoT) รุ่นที่ 10 มั่นใจคนจากภาครัฐและเอกชนที่ผ่านการอบรมจะเป็นกําลังสําคัญในการขับเคลื่อนเศรษฐกิจการค้าของไทยในอนาคต
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า วันที่ 16 พฤษภาคม 2561 ได้มอบวุฒิบัตรแก่ผู้สําเร็จหลักสูตรผู้บริหารระดับสูงด้านการค้าและการพาณิชย์ (TEPCoT) รุ่นที่ 10 โดยมี รศ. ดร. เสาวณีย์ ไทยรุ่งโรจน์ อธิการบดีมหาวิทยาลัยหอการค้าไทยเข้าร่วม ซึ่งในปีนี้มีข้าราชการระดับสูงและภาคเอกชนในสาขาธุรกิจต่างๆ ผ่านการฝึกอบรมตามหลักสูตรทั้งสิ้น 118 คน และ กระทรวงพาณิชย์คาดหวังว่าคนเหล่านี้ จะเป็นกําลังสําคัญในการขับเคลื่อนเศรษฐกิจการค้าของไทยต่อไป ในอนาคต
สําหรับหลักสูตร TEPCoT เป็นหลักสูตรที่กระทรวงพาณิชย์ได้ร่วมมือกับหอการค้าไทย มหาวิทยาลัยหอการค้าไทย กระทรวงอุตสาหกรรม กระทรวงการคลังและกระทรวงมหาดไทย ในการจัดทําหลักสูตร เพื่อใช้ในการเรียนรู้ร่วมกันระหว่างผู้บริหารระดับสูงของหน่วยงาน ทั้งภาครัฐและเอกชน รวมถึงนักวิชาการ และยังได้มีการนําประเด็นร่วมสมัยทางด้านการค้าและการพาณิชย์มาอภิปรายแลกเปลี่ยนความรู้ โดยมีวิทยากรผู้ทรงคุณวุฒิ ร่วมเสนอแนวคิดเพื่อให้เกิดการเรียนรู้และมีการจัดทําแนวทางในการวางแผนเชิงยุทธศาสตร์ด้านการค้าและการพาณิชย์ นําประเทศไปสู่การเป็นผู้นําเศรษฐกิจเอเชียได้อย่างยั่งยืนในอนาคต
“หลักสูตรนี้ เน้นการเพิ่มพูนความรู้ให้กับผู้เข้าอบรม เพื่อให้เข้าใจถึงความสําคัญ ของการค้าและการพาณิชย์ และสามารถร่วมกันในการกําหนดแนวนโยบาย สร้างกลไกใหม่ๆ ทางการค้า ที่จะเป็นประโยชน์ต่อการดําเนินธุรกิจและการวางแผนเชิงรุกของหน่วยงานสนับสนุนทั้งภาครัฐและเอกชน” นายสนธิรัตน์กล่าว
รัฐบาลไทย-ข่าวทำเนียบรัฐบาล-TCELS ประกาศสรรหาผู้รับการถ่ายทอดเทคโนโลยีการผลิตหน้ากากอนามัย WIN-MASKS
วันพฤหัสบดีที่ 14 พฤษภาคม 2563
TCELS ประกาศสรรหาผู้รับการถ่ายทอดเทคโนโลยีการผลิตหน้ากากอนามัย WIN-MASKS
TCELS ประกาศสรรหาผู้รับการถ่ายทอดเทคโนโลยีการผลิตหน้ากากอนามัย WIN-MASKS
กระทรวงการอุดมศึกษา วิทยาศาสตร์ วิจัยและนวัตกรรม (อว.) โดย ศูนย์ความเป็นเลิศชีววิทยาศาสตร์ (องค์การมหาชน) หรือ ทีเซลส์ (TCELS)
ร่วมกับ คณะแพทยศาสตร์ศิริราชพยาบาล มหาวิทยาลัยมหิดล สรรหาผู้รับการถ่ายทอดเทคโนโลยีการผลิตหน้ากากอนามัยผ้านาโน WIN-Masks
*** ประกาศรับข้อเสนอตั้งแต่วันที่ 28 เมษายน ถึงวันที่ 5 พ.ค. 2563 ***
- สอบถามรายละเอียด :โทร 0 2644 5499 ต่อ 8
- Email :winmasks@tcels.or.th
#TCELSMakeEveryLifeBetter
#TCELSTHAILAND
#กระทรวงการอุดมศึกษาวิทยาศาสตร์วิจัยและนวัตกรรม
ข้อมูลข่าวโดย : ศูนย์ความเป็นเลิศชีววิทยาศาสตร์ (องค์การมหาชน) หรือ ทีเซลส์ (TCELS)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-อุปกรณ์ตรวจวัดฝุ่น PM2.5 และ AQI ขนาดเล็กและพกพา (MYAIR)
วันพฤหัสบดีที่ 13 กุมภาพันธ์ 2563
อุปกรณ์ตรวจวัดฝุ่น PM2.5 และ AQI ขนาดเล็กและพกพา (MYAIR)
อุปกรณ์ตรวจวัดฝุ่น PM2.5 และ AQI ขนาดเล็กและพกพา (MYAIR)
จากปัญหาสภาพอากาศและปัญหาฝุ่นละอองในปัจจุบัน ส่งผลให้ประเทศไทยกลายเป็น TOP TEN ประเทศที่มีคุณภาพอากาศแย่ที่สุดในโลก ซึ่งจากวิกฤตดังกล่าวนี้เองที่ทําให้เกิดการนําข้อมูลเรื่องค่าฝุ่นละอองมาใช้ประโยชน์เป็นปริมาณมาก โดยจะเห็นได้จากสื่อและข้อมูลจากแหล่งข้อมูลที่น่าเชื่อถือได้ต่าง ๆ มากมาย แต่หากการได้มาซึ่งข้อมูลสภาพอากาศโดยภาพรวม ไม่ตรงกับพื้นที่ไกล้เคียงกับที่ต้องการรู้ข้อมูล
ปัญหานี้เองที่ส่งผลให้ทางทีมวิจัยได้เล็งเห็นถึงการได้มาซึ่งดัชนีคุณภาพอากาศ (Air Quality Index หรือ AQI) ในแบบที่มีความแม่นยํา ซึ่งเป็นตัวเลขที่ใช้เพื่อสื่อสารว่าอากาศมีมลภาวะแค่ไหน เมื่อ AQI มีค่าสูงขึ้น ผลกระทบด้านลบต่อสุขภาพจะยิ่งสูงขึ้น มีผลกระทบต่อสุขภาพอนามัย ดัชนีคุณภาพอากาศนี้ใช้เป็นตัวแทนค่าความเข้มข้นของสารมลพิษทางอากาศ 6 ชนิด ได้แก่ ฝุ่นละอองขนาดไม่เกิน 2.5 ไมครอน (PM2.5) ฝุ่นละอองขนาดไม่เกิน 10 ไมครอน (PM10) ก๊าซโอโซน (O3) ก๊าซคาร์บอนมอนอกไซด์ (CO) ก๊าซไนโตรเจนไดออกไซด์ (NO2) และ ก๊าซซัลเฟอร์ไดออกไซด์ (SO2) เหมาะกับการใช้งานในแบบพกพาส่วนบุคคลและสามารถใช้งานได้ทุกวัน
วัตถุประสงค์
1.เพื่อออกแบบและพัฒนาอุปกรณ์ตรวจวัดฝุ่น PM2.5 และ AQI สําหรับใช้งานในชีวิตประจําวัน
- เพื่อออกแบบระบบฐานข้อมูล และรูปแบบการวิเคราะห์ข้อมูลอากาศ พร้อมทั้งรูปแบบการแสดงผล แจ้งเตือน ผ่านทางช่องทางต่างๆที่ใช้งานบนโทรศัพท์มือถือ Smartphone และคอมพิวเตอร์
2.เพื่อพัฒนาและออกแบบอุปกรณ์ให้สามารถใช้งานได้ในชีวิตประจําวันทั้งในรูปแบบของอุปกรณ์ติดตั้งเพื่อเฝ้าระวังในอาคารหรือในรูปแบบพกพาเพื่อใช้เป็นอุปกรณ์แจ้งเตือนคุณภาพอากาศและฝุ่นละออง PM2.5
อุปกรณ์ตรวจวัดค่าฝุ่นละออง PM2.5 และคุณภาพอากาศ AQI “MyAir” นี้เป็นอุปกรณ์ที่ถูกออกแบบโดยใช้เทคโนโลยีต่าง ๆ มาใช้ร่วมด้วย โดยใช้เซนเซอร์มาตรฐานที่ได้รับการยอมรับและเทคโนโลยี IoT เพื่อใช้ในการรายงานผลข้อมูล โดยในส่วนของการนําเสนอข้อมูลสามารถเรียกดูข้อมูลขณะขั้นและข้อมูลย้อนหลังได้จากหน้าเว็บไซต์ที่ใช้รายงานผล ทําให้ผู้ใช้งานสามารถนําอุปกรณ์ดังกล่าวพกพาติดตัว หรือนําไปติดตั้งได้ทุกที่เพื่อตรวจวัดคุณภาพอากาศ และค่าฝุ่นละออง PM2.5 ได้ด้วยตนเอง
ทั้งนี้ นักวิจัยได้ออกแบบให้เครื่องประดับทําการตรวจวัดฝุ่นด้วยเซนเซอร์ตรวจวัดฝุ่น​ PM2.5​ แบบกระเจิงแสงขนาดเล็ก เป็นเซนเซอร์​ที่มีขนาดเล็ก​ บางและเบาที่สุดในโลก​ โดยเล็กกว่าเซนเซอร์ของ​ Plant​ower และ​ Honeywell ถึง​ 3​ เท่า ​ด้วยเทคโนโลยี​เพียโซไมโครปั๊ม จึงหมดปัญหาเรื่องความผิดพลาดจากการแกว่งและสะเทือน​ ทนทาน นอกจากนี้ยังใส่​ AI เข้าไป เพื่อความอัจฉริยะทําให้ทราบได้ว่าเป็นฝุ่น​ ควัน หรือหมอก และยังใช้เป็นเครื่องประดับ​สวมใส่​ตามแฟชั่นได้ (Jewelry Electronics) ปัจจุบันนักวิจัยได้ทําความตกลงกับบริษัท กราวิเทคไทย (ไทยแลนด์) จํากัด เพื่อผลิตเครื่องประดับตรวจวัดฝุ่นสําหรับนําไปทดสอบประสิทธิภาพ จากนั้นจะขอรับรองมาตรฐานสากลในระดับ Screening ต่อไป
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กสร. เผยนายจ้าง ลูกจ้างใส่ใจแรงงานสัมพันธ์ทวิภาคีเพิ่มขึ้น
วันอังคารที่ 27 กุมภาพันธ์ 2561
กสร. เผยนายจ้าง ลูกจ้างใส่ใจแรงงานสัมพันธ์ทวิภาคีเพิ่มขึ้น
กรมสวัสดิการและคุ้มครอง เผยสถานประกอบกิจการเข้าร่วมประกวดสถานประกอบกิจการดีเด่นด้านแรงงานสัมพันธ์และสวัสดิการแรงงานเพิ่มขึ้นอย่างต่อเนื่อง แรงงาน ชี้นายจ้าง ลูกจ้างให้ความสําคัญการพัฒนาแรงงานสัมพันธ์และสวัสดิการแรงงานแบบทวิภาคี
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้จัดทําโครงการส่งเสริมสถานประกอบกิจการให้มีระบบบริหารจัดการที่ดีด้านแรงงานสัมพันธ์และสวัสดิการแรงงาน ผ่านกิจกรรมอย่างต่อเนื่อง ทั้งเพื่อให้นายจ้างและลูกจ้างได้ตระหนักถึงความสําคัญในการเสริมสร้างแรงงานสัมพันธ์และการจัดสวัสดิการแรงงานในสถานประกอบกิจการ และร่วมมือกันพัฒนารูปแบบของการแรงงานสัมพันธ์และสวัสดิการแรงงานที่ดีได้มาตรฐานในสถานประกอบกิจการ เพื่อส่งเสริมคุณภาพชีวิตการทํางานที่ดีและจากข้อมูลสถานประกอบกิจการที่เข้าร่วมกิจกรรมการประกวดสถ่านประกอบกิจการดีเด่นฯ ระหว่างปี 2559 ถึง 2561 พบว่า มีสถานประกอบกิจการให้ความสนใจเข้าร่วมกิจกรรมเพิ่มขึ้นอย่างต่อเนื่องโดยในปี 2559 มีสถานประกอบกิจการเข้าร่วมกิจกรรม 943 แห่ง ปี 2560 มีสถานประกอบกิจการเข้าร่วมกิจกรรม 1,060 แห่ง และในปี 2561 มีสถานประกอบกิจการเข้าร่วมกิจกรรมจํานวน 1,095 แห่ง แสดงให้เห็นว่านายจ้าง ลูกจ้าง ได้ให้ความสําคัญกับการพัฒนาระบบแรงงานสัมพันธ์ในรูปแบบทวิภาคเพิ่มมากขึ้น เนื่องจากหลักเกณฑ์สําคัญในการประกวดสถานกอบกิจการดีเด่นด้านแรงงานสัมพันธ์และสวัสดิการแรงงานก็คือความร่วมมือของนายจ้าง ลูกจ้างในการพัฒนาคุณภาพชีวิตของผู้ใช้แรงงานผ่านการบริหารจัดการด้านแรงงานสัมพันธ์และสวัสดิการในสถานประกอบกิจการ
นายอนันต์ชัย กล่าวเพิ่มเติมว่า สถานประกอบกิจการที่ผ่านเกณฑ์ประเมินเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2561จะเป็นต้นแบบให้กับสถานประกอบกิจการอื่นในการพัฒนาคุณภาพชีวิตของลูกจ้างผ่านการบริหารจัดการด้านแรงงานสัมพันธ์และสวัสดิการแรงงานในรูปแบบทวิภาคีซึ่งจะยังประโยชน์ให้กับนายจ้างและลูกจ้างได้อย่างแท้จริง
รัฐบาลไทย-ข่าวทำเนียบรัฐบาล-สินเชื่อกรุงไทยจ่ายดีทวีคูณช่วยเอสเอ็มอีขยายธุรกิจในอัตราดอกเบี้ยพิเศษ
วันอังคารที่ 25 กันยายน 2561
สินเชื่อกรุงไทยจ่ายดีทวีคูณช่วยเอสเอ็มอีขยายธุรกิจในอัตราดอกเบี้ยพิเศษ
ธนาคารกรุงไทยออกสินเชื่อกรุงไทยจ่ายดีทวีคูณ วงเงินโครงการ 2,000 ล้านบาท เพื่อสนับสนุนเงินทุนกับผู้ประกอบการเอสเอ็มอีในการขยายธุรกิจ กู้ได้สูงสุด 3 เท่าของหลักประกัน ผ่อนนาน 10 ปี อัตราดอกเบี้ยพิเศษคงที่ 5% ต่อปีในปีแรก
นายปฎิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า จากการที่ธนาคารได้ให้การสนับสนุนมาอย่างต่อเนื่องกับผู้ประกอบการ SME ซึ่งเป็นกลไกสําคัญในการขับเคลื่อนระบบเศรษฐกิจของประเทศ ให้สามารถเข้าถึงแหล่งเงินทุน รวมทั้งเสริมสร้างความแข็งแกร่งทางการเงิน เพื่อให้ธุรกิจสามารถเติบโตได้อย่างมั่นคงนั้น ล่าสุด ธนาคารได้ออกสินเชื่อกรุงไทยจ่ายดีทวีคูณ วงเงินโครงการ 2,000 ล้านบาท สําหรับผู้ประกอบการ SME ที่มีความต้องการเงินทุนในการขยายธุรกิจ หรือเงินทุนหมุนเวียน แต่มีข้อจํากัดด้านหลักประกัน เพื่อให้สามารถเข้าถึงแหล่งเงินทุนได้ง่ายขึ้น โดยให้วงเงินกู้สูงสุด 3 เท่าของหลักประกันผ่อนนาน 10 ปี โดยผู้ประกอบการที่ยื่นขอสินเชื่อ ภายในวันที่ 30 ธันวาคม 2561 จะได้รับอัตราดอกเบี้ยพิเศษคงที่ 5% ต่อปีในปีแรก ในส่วนที่เป็นวงเงินกู้ระยะยาว
คุณสมบัติเบื้องต้นของผู้ขอสินเชื่อ เป็นผู้ประกอบการ SME ที่มียอดขาย 100 – 500 ล้านบาท มีประสบการณ์ในการดําเนินธุรกิจไม่น้อยกว่า 3 ปี และมีกําไรสุทธิ 2 ใน 3 ปีล่าสุด ยื่นขอสินเชื่อได้ที่สํานักงานธุรกิจทั้ง 78 แห่งทั่วประเทศ หรือกรอกข้อมูลขอสินเชื่อที่เว็บไซต์ https://sme.ktb.co.th โดยจะมีเจ้าหน้าที่ติดต่อกลับ สอบถามรายละเอียดเพิ่มเติมได้ที่ Krungthai Call center โทร. 02-111-1111
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-อุตฯ เตรียมเปิดศูนย์นวัตกรรม มิเอะ-ไทยแลนด์ อินโนเวชั่น เซ็นเตอร์ ต่อยอดอุตฯอาหารไทย
วันจันทร์ที่ 12 พฤศจิกายน 2561
อุตฯ เตรียมเปิดศูนย์นวัตกรรม มิเอะ-ไทยแลนด์ อินโนเวชั่น เซ็นเตอร์ ต่อยอดอุตฯอาหารไทย
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในการแถลงข่าวกระทรวงอุตสาหกรรมเตรียมเปิดศูนย์นวัตกรรม มิเอะ-ไทยแลนด์ อินโนเวชั่น เซ็นเตอร์ ศูนย์ยกระดับอุตสาหกรรมอาหารไทยให้เป็นผู้นําสู่ระดับสากลด้วยเทคโนโลยีการผลิตระดับสูง
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในการแถลงข่าวกระทรวงอุตสาหกรรมเตรียมเปิดศูนย์นวัตกรรม มิเอะ-ไทยแลนด์ อินโนเวชั่น เซ็นเตอร์ ศูนย์ยกระดับอุตสาหกรรมอาหารไทยให้เป็นผู้นําสู่ระดับสากลด้วยเทคโนโลยีการผลิตระดับสูง โดยมี นายสันติ กีระนันท์ ผู้ช่วยรัฐมนตรีประจํากระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และนายยงวุฒิ เสาวพฤกษ์ ผู้อํานวยการสถาบันอาหาร ร่วมแถลงข่าวด้วย ณ ห้องประชุมชุณหะวัน ชั้น 3 สํานักงานปลัดกระทรวงอุตสาหกรรม
ศูนย์นวัตกรรม มิเอะ-ไทยแลนด์ อินโนเวชั่น เซ็นเตอร์ จะเป็นศูนย์ถ่ายทอดเทคโนโลยีและนวัตกรรมการแปรรูปอาหาร เพื่อขับเคลื่อนยกระดับอุตสาหกรรมอาหารไทยให้เป็นผู้นําได้ในระดับสากล ผ่านแนวทางในการขับเคลื่อน 3 ด้าน ได้แก่ 1.การถ่ายทอดเทคโนโลยีและนวัตกรรมการแปรรูปอาหาร 2.การพัฒนาบุคลากร 3.การพัฒนาเครือข่ายผู้ประกอบการ เพื่อเพิ่มขีดความสามารถของภาคการผลิต ทั้งในด้านคุณภาพและมาตรฐาน และการสร้างมูลค่าด้วยนวัตกรรมควบคู่ไปกับการขยายโอกาสทางการตลาดในประเทศให้กว้างขึ้นไปสู่ระดับโลก โดยศูนย์นวัตกรรมฯแห่งนี้ จะตั้งอยู่ ณ สถาบันอาหาร สถาบันอาหาร (เชิงสะพานพระราม 8) และจะมีพิธีเปิดอย่างเป็นทางการโดยนายสมคิด จาตุศรีพิทักษ์ รองนายกรัฐมนตรี ในวันที่ 14 พฤศจิกายน 2561นี้
----------------------------------------
รัฐบาลไทย-ข่าวทำเนียบรัฐบาล-ยืนยัน! โครงการอีอีซีเดินหน้าอย่างต่อเนื่อง
วันเสาร์ที่ 1 สิงหาคม 2563
ยืนยัน! โครงการอีอีซีเดินหน้าอย่างต่อเนื่อง
--
#ไทยคู่ฟ้า รัฐบาลยืนยันโครงการเขตพัฒนาเศรษฐกิจพิเศษภาคตะวันออก หรืออีอีซี จะดําเนินการอย่างต่อเนื่อง โดยหลาย ๆ โครงการที่เกิดขึ้นในพื้นที่อีอีซีมีความคืบหน้าเป็นลําดับ ดังนี้ 1.โครงการรถไฟความเร็วสูงเชื่อม 3 สนามบินที่ได้ลงนามสัญญาร่วมลงทุนเมื่อวันที่ 24 ต.ค. 2562 2.โครงการพัฒนาท่าเรืออุตสาหกรรมมาบตาพุดและแหลมฉบัง ระยะ 3 ช่วงที่ 1 ได้ลงนามสัญญาร่วมลงทุนเมื่อวันที่ 1 ต.ค. 2562 3.โครงการพัฒนาสนามบินอู่ตะเภาและเมืองการบินภาคตะวันออกได้ลงนามสัญญาร่วมลงทุนกับภาคเอกชนเมื่อ 19 มิ.ย. 2563  และ 4.โครงการท่าเรืออุตสาหกรรมแหลมฉบัง ระยะที่ 3 ท่าเทียบเรือ F ปัจจุบันคณะกรรมการคัดเลือกได้เร่งเจรจาผลตอบแทนและร่างสัญญากับ กลุ่มกิจการร่วมค้า GPC
.
นอกจากนี้ยังมีโครงการเขตส่งเสริมอุตสาหกรรมและนวัตกรรมดิจิทัล (EECd) ที่อยู่ระหว่างการจัดทําร่างเอกสารคัดเลือกเอกชนเพื่อรับฟังความเห็นอีกครั้ง ซึ่งนายกรัฐมนตรีในฐานะประธานคณะกรรมการนโยบายอีอีซีให้ความสําคัญขับเคลื่อนการลงทุนขนาดใหญ่ของประเทศดังกล่าว และมีสํานักงานอีอีซีเป็นหน่วยงานหลักดําเนินการในเรื่องนี้ โดยจะเร่งพัฒนาโครงสร้างพื้นฐานทุกด้านควบคู่ไปกับการพัฒนาบุคลากร เพื่อรองรับการจ้างงานกว่า 100,000 อัตรา ในช่วงปี 2562 - 2566
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีการนำเข้าแบบของเร่งด่วนทางอากาศยาน
วันพฤหัสบดีที่ 17 มกราคม 2562
กรมศุลกากรชี้แจงกรณีการนําเข้าแบบของเร่งด่วนทางอากาศยาน
ตามที่มีการโพสต์ข่าวใน Instagram ของ fluke777 และมีการแชร์ในสังคมออนไลน์เกี่ยวกับการชําระค่าภาษีอากรชุดนอนที่นําเข้าจากต่างประเทศในราคาประมาณ 15,000 บาท ต้องชําระค่าภาษีอากรเกือบ 7,000 บาท ทําให้เกิดความสงสัยในการจัดเก็บภาษีอากรของกรมศุลกากร
ตามที่มีการโพสต์ข่าวใน Instagram ของ fluke777 และมีการแชร์ในสังคมออนไลน์เกี่ยวกับการชําระค่าภาษีอากรชุดนอนที่นําเข้าจากต่างประเทศในราคาประมาณ 15,000 บาท ต้องชําระค่าภาษีอากรเกือบ 7,000 บาท ทําให้เกิดความสงสัยในการจัดเก็บภาษีอากรของกรมศุลกากร เมื่อวันที่ 15 มกราคม 2562 ที่ผ่านมานั้น
กรมศุลกากร ขอชี้แจงข้อเท็จจริงกรณีการนําเข้าสินค้าจากต่างประเทศรายนี้ กล่าวคือการนําเข้าสินค้าประเภทเสื้อผ้าชุดนอน และผู้นําเข้าได้ใช้บริการการผ่านพิธีการศุลกากรและขนส่งจากบริษัท DHL จํากัด โดยการปฏิบัติพิธีการศุลกากร ณ สํานักงานศุลกากรตรวจสินค้าท่าอากาศยานสุวรรณภูมิ เป็นการนําเข้าตามใบขนสินค้าขาเข้าเร่งด่วน เลขที่ A015X620100662 รายการที่ 24 ซึ่งมีรายละเอียดการสําแดงดังนี้
สําแดงชนิดสินค้าเป็น Jersey short, Jersey top ประเภทพิกัด 61034900 อัตราอากร 30%
ราคา FOB. 378.76 GBP หรือ 15,828.61 บาท โดยมีค่าขนส่ง (Freight) 1,180 บาท และค่าประกันภัย (Insurance) 158.29 บาท รวมเป็นราคา CIF. 17,166.90 บาท
ค่าอากร 30% คิดเป็นจํานวนเงิน 5,150.07 บาท และภาษีมูลค่าเพิ่ม 7% คิดเป็นจํานวนเงิน 1,562.19 บาท รวมค่าภาษีอากรที่ต้องชําระ 6,712.26 บาท
ซึ่งกรณีดังกล่าวเป็นใบขนสินค้ายกเว้นการตรวจ (Green line) และได้ปฏิบัติพิธีการทางศุลกากรแบบการนําเข้าของเร่งด่วนโดยถูกต้องตามข้อกฎหมายที่เกี่ยวข้อง* และชําระภาษีอากรครบถ้วนตรงตามใบเสร็จรับเงินแบบใหม่ (กศก.123) เลขที่ 1190-115296/15.01.62 (23/39) เรียบร้อยแล้ว
ทั้งนี้ ท่านสามารถศึกษาข้อมูลเพิ่มเติมเกี่ยวกับการปฏิบัติพิธีการศุลกากรแบบการนําเข้า – ส่งออกของเร่งด่วน ทางอากาศยาน ได้ตามแผนภาพเอกสารแนบท้ายนี้ หรือหากมีข้อสงสัยเพิ่มเติม โปรดติดต่อ ส่วนบริการศุลกากร 3 สํานักงานศุลกากรตรวจสินค้าท่าอากาศยานสุวรรณภูมิ โทร. 0-2134-3798
* ประกาศกรมศุลกากรที่ 66/2561 เรื่องการปฏิบัติพิธีการศุลกากร ณ เขตปลอดอากรท่าอากาศยานสุวรรณภูมิ และประกาศกรมศุลกากรที่ 130/2561 เรื่องการปฏิบัติพิธีการศุลกากรทางอิเล็กทรอนิกส์ว่าด้วยกระบวนการทางศุลกากรเกี่ยวกับของเร่งด่วน
ท่านสามารถติดตามการเผยแพร่ข้อมูลข่าวสารของกรมศุลกากรที่ถูกต้องตรงประเด็นได้ 4 ช่องทาง ดังนี้
1. website : https://www.customs.go.th
2. Facebook : https://www.facebook.com/customsdepartment.thai/
3. Youtube : https://www.youtube.com/theprcustoms
4. Line Official Account
กรมศุลกากร ชี้แจง กรณีการนําเข้าแบบของเร่งด่วนทางอากาศยาน
ท่านสามารถติดตามข่าวได้ตามลิงก์
https://drive.google.com/open?id=156cJndf8Shc0Fj7vs_9LcNAPqqlghEHB
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่ขัดแย้งกับการแก้ไขรัฐธรรมนูญ ขอให้เป็นไปตามขั้นตอนตามรัฐธรรมนูญ
วันอังคารที่ 18 สิงหาคม 2563
นายกรัฐมนตรียืนยันไม่ขัดแย้งกับการแก้ไขรัฐธรรมนูญ ขอให้เป็นไปตามขั้นตอนตามรัฐธรรมนูญ
นายกรัฐมนตรียืนยันไม่ขัดแย้งกับการแก้ไขรัฐธรรมนูญ ขอให้เป็นไปตามขั้นตอนตามรัฐธรรมนูญ
วันนี้ (18 ส.ค. 63) เวลา 13.20 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันไม่มีข้อขัดแย้งกับการแก้ไขรัฐธรรมนูญ โดยให้เป็นการหารือร่วมกันของแต่ละพรรค รวมทั้งพรรคร่วมรัฐบาลซึ่งต้องเป็นไปตามขั้นตอน ขึ้นอยู่กับการพิจารณาของคณะกรรมาธิการวิสามัญพิจารณาศึกษาปัญหา หลักเกณฑ์ และแนวทางแก้ไขเพิ่มเติมรัฐธรรมนูญแห่งราชอาณาจักรไทย พ.ศ. 2560 เพื่อให้สอดคล้องกับข้อเสนอของพรรคฝ่ายค้านด้วย เมื่อได้ข้อสรุปแล้วจะเข้าสู่กระบวนการตามขั้นตอนรัฐธรรมนูญ
นายกรัฐมนตรียังเผยต่อสื่อมวลชนที่สอบถามถึงปรากฏการณ์การชุมนุมในสถาบันการศึกษา โรงเรียนว่า ตนเห็นถึงความบริสุทธิ์ใจและพร้อมรับฟังความคิดเห็นของเยาวชน ขอทุกฝ่ายเคารพความเห็นต่างและหารือร่วมกันด้วยเหตุด้วยผล พร้อมย้ําไม่อยากเห็นการกลั่นแกล้งหรือกีดกันภายในกลุ่มภายในโรงเรียน หากมีความคิดเห็นไม่ตรงกัน รวมทั้งจะเตรียมพร้อมมาตรการเพื่อสนับสนุนสื่อปลอดภัยสื่อสร้างสรรค์ สร้างความร่วมมือระหว่างกันสื่อและยืนยันรัฐบาลได้เตรียมทํา Workshop เพื่อรับฟังความคิดเห็นจากภาคส่วนอื่นด้วย
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลปลื้มยอดขายโอทอป งานOTOP City 2019 ทำลายสถิติ 5 ปี
วันพฤหัสบดีที่ 2 มกราคม 2563
รัฐบาลปลื้มยอดขายโอทอป งานOTOP City 2019 ทําลายสถิติ 5 ปี
วันเสาร์ที่ 28 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การจัดงาน “เทศกาลของขวัญปีใหม่ ของฝากถูกใจ ผลิตภัณฑ์ทั่วไทยรวมไว้ใน OTOP City 2019” โดยกระทรวงมหาดไทย ในระหว่างวันที่ 15 – 23 ธ.ค. 62 ที่อาคารชาเลนเจอร์ 1 – 3 อิมแพ็ค เมืองทองธานี มียอดขายสูงขึ้นทําลายสถิติการจัดงานในรอบ 5 ปี รวมกว่า 1,300 ล้านบาท ส่งผลให้เม็ดเงินลงสู่ชุมชนอย่างทั่วถึง ช่วยสนับสนุนภูมิปัญญาไทย เพิ่มขีดความสามารถในการแข่งกันและยกระดับสินค้าไทยให้เป็นที่ยอมรับในระดับสากล ทั้งนี้ รัฐบาลยังคงมุ่งมั่นพัฒนาสินค้า OTOP ในทุกมิติ เพื่อสนับสนุนการสร้างงาน สร้างรายได้สู่ชุมชนหมู่บ้านทั่วประเทศ เสริมสร้างเศรษฐกิจฐานรากให้เข้มแข็ง มั่นคง ยั่งยืนอย่างต่อเนื่อง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.ยุติธรรม กำหนดหลักเกณฑ์คุณสมบัติบุคคลผู้ได้รับเข็มเชิดชูเกียรติ “เครื่องหมายยุติธรรมธำรง”
วันจันทร์ที่ 26 พฤศจิกายน 2561
ก.ยุติธรรม กําหนดหลักเกณฑ์คุณสมบัติบุคคลผู้ได้รับเข็มเชิดชูเกียรติ “เครื่องหมายยุติธรรมธํารง”
กระทรวงยุติธรรม กําหนดหลักเกณฑ์คุณสมบัติบุคคลผู้ได้รับเข็มเชิดชูเกียรติ “เครื่องหมายยุติธรรมธํารง”
ในวันจันทร์ที่ ๒๖ พฤศจิกายน ๒๕๖๑ เวลา ๐๙.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะที่ปรึกษาคณะกรรมการพิจารณคัดเลือกและกําหนดหลักเกณฑ์คุณสมบัติบุคคล
ที่ได้รับเข็มเชิดชูเกียรติ “เครื่องหมายยุติธรรมธรรมรง” เข้าร่วมการประชุมคณะกรรมการพิจารณคัดเลือก
และกําหนดหลักเกณฑ์คุณสมบัติบุคคลที่ได้รับเข็มเชิดชูเกียรติ “เครื่องหมายยุติธรรมธํารง” ครั้งที่ ๒/๒๕๖๑
โดยมีนายธวัชชัย ไทยเขียว รองปลัดกระทรวงยุติธรรม ประธานคณะกรรมการฯ
พร้อมด้วยผู้แทนจากหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ทั้งนี้เบื้องต้นที่ประชุมเห็นชอบคุณสมบัติฯ ผู้ได้รับเข็มเชิดชูเกียรติ “เครื่องหมายยุติธรรมธํารง” ในชั้นต่างๆ อาทิ
๑) ชั้นที่ ๔ เป็นที่ชมเชยยิ่ง ต้องปฏิบัติราชการมาแล้วไม่น้อยกว่า ๒ ปี และต้องมีผลงานเป็นที่ประจักษ์ โดยมีผลงานย้อนหลัง ๑ - ๓ เรื่อง
รวมถึงต้องมีผลการประเมินดีเด่นติดต่อกัน ๒ รอบการประเมิน
๒) ชั้นที่ ๓ เป็นที่เชิดชูยิ่ง จะต้องได้รับเข็มชั้นที่ ๔ มาแล้วไม่น้อยกว่า ๒ ปี ต้องมีผลงานเป็นที่ประจักษ์ โดยมีผลงานย้อนหลัง ๑ - ๓ เรื่อง และต้องมีผลการประเมินดีเด่นติดต่อกัน ๒ รอบการประเมิน
๓) ชั้นที่ ๒ เป็นเกียรติยิ่ง จะต้องได้รับเข็มชั้นที่ ๓ มาแล้วไม่น้อยกว่า ๒ ปี ต้องมีผลงานเป็นที่ประจักษ์ โดยมีผลงานย้อนหลัง ๑ - ๓ เรื่อง และได้รับรางวัลเชิดชูเกียรติในระดับกรม รวมถึงมีผลการประเมินดีเด่นติดต่อกัน ๓ รอบการประเมิน
๔) ชั้นที่ ๑ เป็นเกียรติยศยิ่ง จะต้องได้รับเข็มชั้นที่ ๒ มาแล้วไม่น้อยกว่า ๒ ปี ต้องมีผลงานเป็นที่ประจักษ์ โดยมีผลงานย้อนหลัง ๑ - ๓ เรื่อง และได้รับรางวัลเชิดชูเกียรติในระดับกระทรวง รวมถึงมีผลการประเมินดีเด่นติดต่อกัน ๓ รอบการประเมิน
สําหรับบุคคลทั่วไป คุณสมบัติเบื้องต้น จะต้องเป็นผู้ที่มีผลงานเป็นที่ประจักษ์ในการปฏิบัติงานด้านอาสาสมัครของหน่วยงาน และเป็นผู้ที่มีความประพฤติเรียบร้อย ไม่บกพร่องในศีลธรรมอันดี รวมถึงต้องเป็นอาสาสมัครที่ปฏิบัติงานอย่างต่อเนื่องในหน่วยงาน ตลอดจนต้องได้รับรางวัลเชิดชูเกียรติในระดับกรม เป็นต้น